**Georg Joseph Kamel** (født 21. april 1661 i Brno i Mähren – nå Tsjekkia, død 2. mai 1706 i Manila på Filippinene), også kjent som **Camellus**, var en katolsk misjonær tilhørende jesuittordenen som virket for det meste på Filippinene. Det er som botaniker han huskes av ettertiden. Planteslekten *Camellia* er oppkalt etter Georg Joseph Kamel. Det var Carl von Linné som gjorde ham den ære. Camelliaslekten er kjent både for sine vakre blomsterarter og for teplanten. 

Kamel er kjent for verket *Herbarium aliarumque stirpium in insula Luzone Philippinarum*. Det var den første systematiske beskrivelse av den filippinske flora.

Kamels tegning av *Strychnos ignatii*, offentliggjort 1699
Tarsier

Liv og virke
------------

### Bakgrunn

Georg Joseph Kamel var sønn av dukskjæreren Andreas Kamel og hans hustru Rosina. Fra 1672 gikk han på hjembyens gymnas, og ble uteksaminert derfra i juni 1679. Den 12. november 1682 trådte han inn i jesuittordenen som novise. Han gikk på ordenens seminar i Neuhaus og senere på dens skole i Krummau, der han ble utdannet til apoteker.

### Misjonær og botaniker

Den 25. april 1687 ble Kamel og en rekke andre mähriske og böhmiske misjonærer sendt ut til Filippinene. Veien førte ham om Italia og Cádiz i Spania til Veracruz og Acapulco. Den 6. august 1689 ankom han Manila den filippinske hovedøy Luzon, og ble der satt i arbeid på byens jesuittskole.

Han åpnet et apotek i Manila. Det betjente misjonærene, men delte også ut gratis remedier til de fattige og til stammefolkene.

Kamels førte lærd korrespondanse med forskere og lærde både i Europa og Asia. Blant dem han brevvekslet med, og sendte informasjoner og spesimener til, var den nederlandske botaniker Willem ten Rhijne som bodde i Batavia, de engelske leger Samuel Browne og Edward Bulkley i Madras, og to medlemmer av Royal Society, apotekeren James Petiver og naturforskeren John Ray.

Kamel tegnet, beskrev og kommenterte en rekke arter og fenomener i filippinsk natur; fra planter og mineraler til dyr og «monstre». Selv om hans første forsendelse av traktater falt i sjørøveres hender og gikk tapt, klarte han å sende en rekke dokumenter og eksemplarer til London der funnene ble publisert av Ray og Petiver. Kamels beskrivelser av filippinske urter, busker og trær ble publisert som et 96-siders appendiks til Rays tredje bind av *Historia Plantarum* (1704), mens det øvrige kom i *Philosophical Transactions*. Kamel var den første som gjorde europeerne kjent med arter som filippinsk tarsier, filippinsk flyvelemur (*colugo*) planten og St. Ignatius-bønnen, en medisinplante og kilde til stryknin.

Det meste av Kamels bevarte notater er bevart i British Library i London, men også noe er i Natural History Museum i London og Maurits Sabbe-biblioteket i Leuven i Belgia. 

Planteslekten *Camellia* er oppkalt etter Kamel. Camelliaslekten er kjent både for sine vakre blomsterarter og for teplanten. 

UNESCO erklærte 300-årsdagen for hans død (2006) som ett av verdens viktigste jubileer.

Referanser
----------

1. 1 2 3   Archive of Fine Arts, cs.isabart.org, abART person-ID 41983, besøkt 1. april 2021[Hentet fra Wikidata]
2. 1 2   Spansk biografisk leksikon, oppført som Georg Joseph. Camellus, Camelus, Camel, Camelli Kamel, Spanish Biographical Dictionary ID 20489/georg-joseph-kamel, besøkt 9. oktober 2017[Hentet fra Wikidata]
3. 1 2 3 4   Tsjekkias nasjonale autoritetsdatabase, NKC-identifikator jk01020551, besøkt 23. november 2019[Hentet fra Wikidata]
4. 1 2   Social Networks and Archival Context, SNAC Ark-ID w6th9070, besøkt 9. oktober 2017[Hentet fra Wikidata]
5. 1 2  
Kroupa, Sebestian (november 2015). «Ex epistulis Philippinensibus: Georg Joseph Kamel SJ (1661–1706) and His Correspondence Network». *Centaurus*. 57 (4): 229–59.
6. ↑  Brother Georg Josef Kamel, SJ Arkivert 10. desember 2008 hos Wayback Machine.

Litteratur
----------

* *Georg Joseph Camel (1661–1706). Sborník z kongresu s mezinárodní účastí, Brno, 8.–10. 6. 2006*. VFU Brno, Brno 2006 (PDF).
* (de) Josef Gicklhorn: «Camel (Camellus, Kam(m)el), Georg Joseph.» I *Neue Deutsche Biographie* (NDB). Bind 3, Duncker & Humblot, Berlin 1957, ISBN 3-428-00184-2, s. 103 f. (digitalisering).
* Renée Gicklhorn: *Missionsapotheker. Deutsche Pharmazeuten im Lateinamerika des 17. und 18. Jahrhunderts*. Veröffentlichungen der Internationalen Gesellschaft für Geschichte der Pharmazie e.V. Wissenschaftliche Verlagsgesellschaft, Stuttgart 1973, S. 57–65.
* Raquel A. G. Reyes: *Botany and zoology in the late seventeenth-century Philippines: the work of Georg Josef Camel, S.J. (1661–1706)*. In: *Archives of Natural History*. Band 36, Nummer 2, 2009, S. 262–276 (doi:10.3366/E0260954109000989).
* Benjamin Vallejo Jr.: *Georg Joseph Kamel, SJ (1661-1706): First Biodiversity Scientist in the Philippines*. In: Gisela P. Padilla Concepcion, Eduardo A. Padlan, Caesar A. Saloma (Hrsg.): *Selected Essays on Science and Technology for Securing a Better Philippines*. Band 1, UP Press, 2008, ISBN 978-971-542-592-6, S. 164–166.

Eksterne lenker
---------------

* 
* 

|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND **·** LCCN **·** ISNI **·** SUDOC **·** NKC **·** Botanist **·** BNE
 |